32. srpska brigada NOVJ
Trideset druga srpska brigada NOVJ formirana je 4. oktobra 1944. godine kod sela Miloševca od dva bataljona Jedanaeste krajiške divizije i Mačvanskog partizanskog odreda. Pri formiranju je u svom sastavu imala 1000, a 27. oktobra preko 1500 boraca. Isprva je nosila ime Mačvanska brigada.

Borbeni put brigade 
U sastavu Jedanaeste divizije NOVJ vršila je mobilizaciju novih boraca u Mačvi i Tamnavi, zauzela je nemačka uporišta u selima Zvečki i Belom Polju. Učestvovala je i u borbama za oslobođenje Obrenovca, a zatim u Beogradskoj operaciji, gde je vodila teške borbe u rejonu Avale protiv delova nemačke Prve brdske divizije koji su se povlačili pravcem Avala-Ruma-Sremska Mitrovica, a 3. i 4. decembra  1944. vodila je teške borbe protiv nemačkih jedinica u Erdeviku. Potom je do početka marta vodila borbe na Sremskom frontu protiv nemačkih snaga u rejonu Šid, Tovarnik i Berkasovo. Rasformirana je 7. marta 1945. godine, a njenim ljudstvom su bile popunjene 1. proleterska, 5. krajiška i 21. srpska divizija JA.

Reference

Literatura 

 Vojna enciklopedija (knjiga peta). Beograd 1973. godina.

32